 Proza - : - olga de Emma Greceanu : - olga de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) > in timpul... (Proza) > Cronica din... (Proza) > Cronica din... (Proza) > Dimineti ... (Personale) > prea multa... (Proza) > imperativ ... (Personale) > astenii ... (Personale) > Ultima... (Proza) > nici o urma... (Personale) > naivitate ... (Personale) > stari ... (Proza) > ziua mea de... (Personale) > insemnari... (Proza) > donne che... (Proza) > oboseala ... (Proza) > ceata ... (Proza) > Giani ... (Proza) > exercitii... (Personale) > Povestile... (Proza) > Povestile... (Proza) > Povestile... (Proza) > Povestile... (Proza) > Povestile... (Proza) > via Nino... (Personale) > Despre... (Proza) > glavna tema ... (Personale) > obsesii de... (Personale) > iarna mea ... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13962705 index.html' > Vizionari: 1983 > olga proza [ ] . - - - - - - - - - - - - - - - - - - - - - - - - - de Emma Greceanu [emmagreceanu ] 2010-11-28 | | Olga e o taranca cu mainile crapate de la cules buruiana si de la varuit, cu unghii lungi, negre si rupte, pe fata Olgai nu ai unde sa pui un varf de ac, fara ca el sa nu semene cu segment in multitudinea de linii frante, poate cercetandu-i fata, cineva ar putea ghici viitorul sau mai curand trecutul, insumate ridurile ar concura cu inelele unui arbore, dar desigur ar fi doar aparente, pentru ca Olga e mai mult decat o taranca obisnuita, e ca si cum satul ar fi o floare, iar ea, ultima petala. Olga se trezeste foarte de dimineata, desi eu cred ca dupa atata timp, descriind miscarea in urma careia corpul, sclavul rutinei, se ridica pentru a intampina ziua, e posibil sa-si fi pierdut din agilitate si sufletul ei simplu scapa un oftat, nu doar de oboseala sau pentru ca necrutatoarea ei stapana si nu folosesc acest anacronism intamplator, batrana si ea, zbiara alarmata, hai Olga trebe duse oile, trebe apa, buruiana, ia roaba, adu un sac de lut si-amesteca-l cu baliga pentru peretele din sus, hai Olga nu bodogani, ca-ti ramanea copilul pe drumuri daca nu eram eu, o viata te-am tinut in spinare, asa beteaga la minte cum esti, bata-i-ar Dumnezeu de ghimoni cum si-au batut ei joc de tine, nu, nu doar de asta, ea stie ca lumea e ceva clar, oamenii au fiecare locul lor si inevitabil cand va veni vremea, se vor duce la Dumnezeu sau in iad, iar matusa Tincuta, asa burzuluindu-se, nu e o femeie rea, ca altii. Olga se uita in pamant si ofteaza. in timp ce-si baga picioarele noduroase in gumari, undeva intre umeri, pielea i se increteste de frig, senzatie inca surprinzatoare dupa atitea, altele, mult mai puternice . - Reci mai sunteti, spune si ofteaza iar, dar nici senzatia frigului patrunzand-o brusc nu e pricina ofurilor ei repetate, ci faptul ca odata cu debutul primelor ganduri ale acelei zile, camera unde are nea Georgica produsele alimentare, apare neinteles de mult in mintea ei, zgandarand-o, asa cum o zgandara uneori rasul oamenilor. si toata framantarea de cand a vazut acum cateva zile un copil iesind din cooperativa care acum e magazin mixt, cu ceva frumos colorat, si-atunci s-a oprit si-a intrebat. - Ce e aia Mircel? - Pai inghetata, cine nu mai stie. - si e buna? Copilul da din umeri. - E buna, are gust de vanilie. si Olga iar intreaba. - Ce e vanilia, Mircel? Dar copilul se incrunta, are doar cinci ani de unde sa stie ce e vanilia, se strecoara si cand trece de ea, ii arata limba. - ia-ti si tu sa vezi. Apoi fuge si glasul lui starneste curcile de prin curti. - Olga nebuna! Olga ne-  Cuvantul ramane in aer, copilul se loveste de mos Gheorghe, fierarul. - O sa te spun lu tac-tu, impielitatule. Olga nu-i mai aude, e confuza, se aseaza pe treptele de piatra de la magazin si-si vorbeste. - Cand o sa vina Alexa al meu o sa-i spun, el imi ia tot ce vreau, mos Gheorghe nu trebuia sa-l certi, e copil, ce stie el. Mos Gheorghe da din cap si trece in jos de scoala, nu o priveste, poate ii e mila de ea, desi vocea ii suna a lehamite cand ii raspunde - Sa vii Olga sa iei carutul, l-am sudat, pune si tu mai putin. - Asa o sa fac mos Gheorghe, ca doar nu-s cal de povara, nu mai pot nici oasele, ne ducem de-acum. E irelevant de unde stiu ca Olga tanjeste dupa o inghetata, asa cum tanjeam eu dupa iarna cand eram mica, poate mi-a spus chiar ea, intr-una din zile, cand ne-am intalnit la fantana. - Ce faci domnita? - Aduc apa, Olga. si pe tine te vad tot la apa, tot cum te stiu de-atata timp. - Ce sa faci daca trebe? Mai beau animalele, mai faci o mamaliga, speli blidele, la oras e altfel  - Nu e altfel Olga si acolo oamenii folosesc apa si daca nu o cara, o platesc si ca sa o plateasca, muncesc si nu doar pentru apa. incep sa-i explic cum sta treaba la oras, drumul coboara spre ses, din gradina lui nea Mina iese fum gros, soarele rasare rosu si mare, undeva, deasupra lacului de la Puscasi, caii nu sunt inca priponiti si zburda nechezand, soseaua imi aminteste de prea multa asteptare, imi inghit tristetea si ma simt izbavita de toate, vorbind cu Olga. si ea s-a apropiat atat de mult de mine, incat bratul ei ma atinge si-o simt bucuroasa, oamenii trec pe langa noi si rad ca stau de vorba cu ea, dar eu ma simt bine, ma simt ca atunci cand dau de pomana omului din piata, iar el stie ca-i voi da mereu si urca, chinuindu-se treptele, se impiedica si imi prinde mana cu totul, si-mi multumeste mult, asa ma simt, nu stiu de ce, tot vinovata... Olga nu are bani, niciodata nu a avut, de unde bani, chiar daca a muncit cu ziua pe la orasenii veniti in concediu, Olga nu a castigat mai mult decat portia ei de mancare si dreptul la patul cu saltea din paie si sa nu se mire nimeni daca aceste mijloace de trai par depasite, pentru Olga timpul e realmente un element cu care Dumnezeu cantareste zilele, nici nu cred ca si-a inchipuit vreodata altceva, ceea ce o incanta poate fi ceva subiectiv, cum ar fi culoarea vopselei cu care va spoi casa, dupa indicatiile matusii Tincuta, felul cum se usuca varul si miinile ei parca au manusi, moliciunea lesiei cand le curata sau felul cum suge mieluta laptele ma-sii, atunci Olga se ascunde intr-un colt de curte si ramane asa, cu privirea tinta, dar asta doar duminica sau cand Dumnezeu ingaduie oamenilor sa se odihneasca. Exista insa si momente cand Olga uita pentru ce pleaca de acasa sau poate ceva in mintea ei se pierde, galetile raman atunci pe bancuta de lemn unde am odihnit-o si pe mama intr-una din zile, iar ea, asezata pe iarba, in fata fantanii, cu baticul dus pe o parte, cu gura stramba, cu ochii spre dealul bisericii, vorbeste singura si cauta sa-si alunge o neliniste starnita parca din senin. Olga jeleste, iar glasul ei e ca zgomotul rotii coborand galeata in fantana sau ca vantul de primavara, nici foarte puternic, nici moale, asemeni unui refren uitat si regasit, asa e vocea ei. Ma doare s-o vad si incerc sa trec fara s-o ascult, sa cobor deodata dambul din fata casei, am si eu proprii mei demoni de care incerc sa scap gonind cu bicicleta, dar nu pot sa nu ma opresc si o intreb totusi, ce ai olga, de ce plangi, dar ea nu ma vede, aiureste cu ochii spre drumul bisericii, povestind. - Eram sus la troita cu oile, strigam la ele ca se indreptau spre via lui mos stefarca, ales, ales oi nebune, unde va duceti, dar oile sunt oi si-atunci eram si eu tanara, din vale urcau ai lui Pupaza, nu m-au intrebat nica, numa mi-au sucit mainile si mi-au legat gura strans, si-au ras de mine si m-au scuipat, mi-au rupt hainele si m-au batjocorit, ce rau le-am facut eu lor, nica nu le-am zis. * Olga a nascut acasa, apoi a fost dusa la circa din comuna pentru a-l inscrie pe Alexa si a muncit in continuare ca si cum nu s-a intamplat nimic. Alexa a crescut intai la matusa Tincuta, apoi la un camin de copii, s-a facut mare, a invatat o meserie si intr-o permisie a venit sa-si vada mama, tot satul a vorbit atunci, un baiat atat de frumos si respectuos, a vazut-o Dumnezeu pe Olga . * Unii spun ca nebunilor nu le pasa, dar eu cred ca Olga nu e nebuna, Olga si-a ascuns doar durerea, sufletul ei e pur, pentru ca nu se manie niciodata, nu injura, nu fura, nu uraste, poate doar ravneste la acea inghetata, dar ce Dumnezeu ar fi asa de crud, sa o pedepseasca pentru atat de putin. Am undeva poze, vazandu-le, unii poate s-ar simti dezgustati de chipul ei, uratenia si-a facut in voie de cap, insa ochii Olgai sunt de inger, sunt de om umil, sunt de copil trist, ochii Olgai au toata lumina zilei in ei. Mersul ii e apasat, e mica asemeni unui copil de unsprezece ani, putin adusa de spate, dar alearga destul de sprinten pentru cei saizeci de ani, cu care a ingaduit-o Dumnezeu. Vaca ei e destul de pasnica, dar nu atat de ordonata precum vrea Olga, nu atit   Sa mearga pe marginea drumului, pe unde merg animalele. Sa nu uite ca tocmai la amiaza va veni s-o ia, pentru a da vitelului sa suga, apoi peste o luna gata, va trebui sa stea toata ziua pe ses si sa uite de Lunel al ei, pentru ca asa trebuie sa fie. si vorbeste Olga cu vaca pana ajunge la ses, unde o preda vacarilor ezitand, de parca ar vedea-o pentru ultima data. intr-o dimineata cand am iesit ca de obicei la naveta, am oprit-o si i-am luat o inghetata. Apoi am stat langa ea sa o vad cum o mananca, nu ca sa rad, nu as fi putut rade, nu stiu de ce, eram sigura ca expresia fetii ei nu va trada nici o surpriza, cand papilele ei gustative se vor intalni cu gustul inedit, poate a fost chiar dezamagita, pentru ca dupa ce a gustat-o, a stat cu ea in mana parca uimita, iar atunci cand Boamba a lui Costea a trecut spre scoala, i-a dat-o lui. - Mananc-o tu, baiete, e buna la gust, dar e prea multa pentru mine. Asa incat, atunci cand cineva o va intreba, va spune ca inghetata e ceva bun, dar se poate trai si fara, la oras nu toate sunt asa cum se aude si unii chiar tanjeasc dupa mersul descult, dupa singuratate si dupa aerul curat. Poate betivii vor rade si-o vor scuipa, iar ea se va sterge, cu ochii in lacrimi, dar vor fi si altii care o vor intreba de unde stie ea, care nu a iesit niciodata din Brosteni, si-atunci trag speranta, ca undeva in coltul sufletului ei curat, Olga va pastra amintirea unei femei ratacite, pe care o va duce cu ea acolo sus, la troita, pe unde trec sufletele, inainte de a parasi satul | index 'pageview'); 